dh-unibe/image-text_koenigsfelden-charters-post-1500 huggingface dataset:
Ich, Uͦlrich Hedinngeˀ, burgeˀ zü Bremgarttn̄, ꝫcꝭ bekenn mich mit disem brieff, ✳ als dann der
fùrnaͤm, wisz ✳ Hanns Bürrer, miner gnaͤdigen fròwen zuͤ Küngsfelden hoffmeister, ✳ zwo juchartt₎
ackers, ✳ zuͤ Bremgarttenn an der Burger Almennd gelaͤgenn, ✳ an statt obbemeldtter mineˀ gnaͤdig₎
froͧwen ✳ zuͤ rechtem lechenn gelichenn haͧtt ✳ naͧch besag mines versiglettenn brieffs, den ich darum̄b inhab ꝫcꝭ. das ich, genampter Hedinnger, ✳ minen gnädigenn froͧwen zuͦ diennst und
gehorsam gewertig sin sol ✳ unnd wil ✳ in aller verpflicht, ✳ darmit ein lechennman ✳ sinen lechenn herrenn ✳ behafft ✳ unnd verbunden ist, ✳ unnd insunders ✳ verlaͤgny
unnd verschwigne lechen ze offnen, ✳ zü mantag₎ gehorsam zü sinnd ꝫc̄. dasz ich alles
zetuͤnd ein eyd zü gott unnd den helgenn geschwornn hab ✳ alle gevärd vermitt₎.
unnd desz zuͤ waͧrem urkünd ✳ so hab ich mit flisz gebaͤttenn ✳ unnd erbettenn den
ersammē, frommē ✳ Hannsen Meyenberg, ✳ minen mit burger, dasz er sin eigen insigell,
im ✳ unnd sinen erbenn ganntz unschadlich, ✳ für mich offennlich gehaͤnnckt haͧtt an disen
brieff, ✳ der gebenn ist uff Andree apostoly, ✳ von Cristi geburt zaltt fünfftzechnn̄
hundert ✳ unnd fünftzechen jaͧr.
Uͦlrich Hedinngˀ
Konigsf. 899
1515
T ✳ 26 ✳
Staatsarchiv
AARGAU